5. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/24340 της 9/16 Αυγ. 1974  (ΦΕΚ Β΄ 812) Περί επιθεωρήσεως των λεωφορείων του ΕΚΤΕΛ. Έχοντες υπ’ όψει: 1.Τας διατάξεις του άρθρου 6 του Νόμου 4841/1930 καθ’ ας, ίνα επιτραπή η κυκλοφορία εις αυτ/τον όχημα δέον τούτο να πληροί πάντας τους όρους της ασφαλούς λειτουργίας και να είναι από πάσης απόψεως κατάλληλον δια τον δι’ ον προορίζεται σκοπόν κλπ. 2.Τας διατάξεις του άρθρου 14 του Ν. 2119/1952 δι’ ων τα ΕΚΤΕΛ έχουσι την υποχρέωσιν να μεριμνώσι δια την παρά των ιδιοκτητών διατήρησιν των αποτελούντων την δύναμίν των λεωφορείων, εις κατάστασιν καλής και ευπρεπούς εμφανίσεως ως και ασφαλούς λειτουργίας. 3.Τας διατάξεις του άρθρου 47 του ΚΟΚ, κυρωθέντος δια του Ν.Δ. 4233/62, καθ’ ας πάντα τα εν Ελλάδι κυκλοφορούντα οχήματα υπόκεινται εις έλεγχον (επιθεώρησιν) διατασσόμενον περιοδικώς δι’ αποφάσεων του Υπουργού Συγκοινωνιών. 4.Τας διατάξεις του Ν.Δ. 485/1974, περί καταργήσεως του Ν.Δ. 223/1973 και περί λήψεως μέτρων τινών βελτιώσεως της λειτουργίας των οδικών μεταφορικών μέσων μαζικής μεταφοράς επιβατών του ΕΚΤΕΛ. (Αντί για τη σελ. 350,801(γ) Σελ. 350,801(δ) Τεύχος 1267- Σελ. 83 Λεωφορεία Περιοχής Πρωτεύουσας 21.Ζ.δ.1-5 5.την ανάγκην συστηματικής παρακολουθήσεως της τηρήσεως των όρων ασφαλείας και της καταλληλότητος των Αστικών λεωφορείων του ΕΚΤΕΛ, αποφασίζομεν: Την διενέργειαν περιοδικής κατ’ έτος επιθ/σεως των λεωφορείων του ΕΚΤΕΛ, προς διαπίστωσιν της καταλληλότητος αυτών ως προς την μηχανολογικήν των κατάστασιν (σύστημα Δ/νσεως, πεδήσεως, μεταδόσεως κινήσεως κλπ.) ως και την εν γένει καλήν κατάστασιν αυτών (αμάξωμα, καθίσματα, φωτισμός, αερισμός, παράθυρα κλπ.) ως κάτωθι: ΚΕΦΑΛΑΙΟΝ Α΄ Αντικείμενα και έκτασις επιθεωρήσεως. 1.Πλαίσιον. Ελέγχεται γενικώς η κατάστασις του πλαισίου, ήτοι: Η κατάστασις των κατά μήκος και εγκαρσίων δοκών και των εμφανών διαδοκίδων του δικτυώματος πλαισίου δια τας αυτοφερομένας κατασκευάς, αι συνδέσεις μεταξύ των και σημειούνται επί του πρακτικού επιθεωρήσεώς αι τυχόν υφιστάμεναι ρωγμαί, θραύσεις, στρεβλώσεις ή οξειδώσεις απαράδεκτοι, αι θέσεις ένθα παρουσιάζονται αύται, ως και η δυνατότης αποκαταστάσεως αυτών κατά τρόπον μη μεταβάλλοντα την απαιτουμένην αντοχή του πλαισίου. Εις περίπτωσιν υπάρξεως εγκαρσίας καθολικής θραύσεως έστω και επισκευασμένης επί διαμήκους δοκού πλαισίου και δια το τμήμα αυτού το περιλαμβανόμενον μεταξύ των ακραίων μπρακέτων, είναι δυνατή η κυκλοφορία του αυτ/του τούτου μέχρι συμπληρώσεως του υπό των διατάξεων του Ν.Δ. 485/74 προβλεπομένου συνολικού χρόνου κυκλοφορίας, μετά την υποβολήν υπευθύνου δηλώσεως κατά τας διατάξεις του Ν.Δ. 105/69 διπλωματούχου μηχανικού – μηχανολόγου ή πτυχιούχου υπομηχανικού – μηχανολόγου εις ην θα βεβαιούται ότι ήλεγξεν την γενομένην ενίσχυσιν του πλαισίου και ότι αύτη εξετελέσθη συμφώνως προς τους κανόνας της τέχνης και πληρούνται οι όροι της ασφαλούς κυκλοφορίας από απόψεως καταστάσεως πλαισίου. Εις περίπτωσιν καθ’ ην ήθελε διαπιστωθή η ύπαρξις μη καθολικής ρωγμής εγκαρσίας ή διαμήκους ή τοιαύτης καθολικής εις τα πέραν των ακραίων μπρακέτων στηρίξεως του πλαισίου τμήματα των δοκών, είναι δυνατή η κυκλοφορία του αυτ/του μόνον κατόπιν υποβολής υπευθύνου δηλώσεως διπλωματούχου μηχανικού – μηχανολόγου ή πτυχιούχου υπομηχανικού-μηχανολόγου ότι ήλεγξεν την γενομένη επισκευήν και ότι αύτη εξετελέσθη συμφώνως προς τους κανόνας της τέχνης και πληρούνται οι όροι της ασφαλούς κυκλοφορίας από απόψεως καταστάσεως πλαισίου. Σελ. 350,802(δ) Τεύχος 1267-Σελ. 84 2.Αμάξωμα. Ελέγχεται το αμάξωμα όσον αφορά εις την εσωτερικήν και εξωτερικήν επένδυσιν αυτού (να μη φέρη στρεβλώσεις, ρωγμάς ή παραμορφώσεις) την στεγανότητα της οροφής, την κατάστασιν των ορθοστατών (κολωνών) και κυρίως των ένθεν και ένθεν των θυρών τοιούτων. Ωσαύτως ελέγχεται η κατάστασις της επενδύσεως του δαπέδου προσέτι δε δι’ ανυψώσεως του λεωφορείου εις αναβαθμόν ελέγχεται εκ των κάτω η κατάστασις του δαπέδου και των εγκαρσίων διαδοκίδων εφ’ ων εδράζεται τούτο. 3.Καθίσματα. Ελέγχεται η κατάστασις των καθισμάτων, όσον αφορά εις την εκ πλαστικού υφάσματος (μουσαμά) επένδυσιν αυτών ή την φορμάϊκαν, εξ ης διαμορφούται η έδρα και το ερεισίνωτον, τον σωληνωτόν σκελετόν αυτών εξ απόψεως στερεότητος, αντοχής, εμφανίσεως, εδράσεως επί του δαπέδου και επιφανειακής επεξεργασίας προς αποφυγήν ρυπάνσεως ή φθοράς των ενδυμάτων των επιβατών. 4.Παράθυρα-Θύραι-Παραπετάσματα. Ελέγχεται η κατάστασις των παραθύρων και θυρών δια την καλήν εφαρμογήν κα ιστεγανότητα, την ευχερή και ασφαλή χρήσιν αυτών, (άνοιγμα και κλείσιμον) την ακεραιότητα των υαλοπινάκων, οίτινες δεν πρέπει να φέρουν ρωγμάς. Ωσαύτως τα παράθυρα, δέον όπως φέρουν αντιηλιακά παραπετάσματα εις αρίστην κατάστασιν, παρέχοντα την δυνατότητα της ευχερούς κατ’ επιθυμίαν των επιβατών συμπτύξεως ή αναπτύξεώς των. 5.Χρωματισμός. Ο εσωτερικός και εξωτερικός χρωματισμός του αμαξώματος, δέον να είναι ο υπό των γενικών αποφάσεων καθοριζόμενος και να μη εμφανίζη τοπικάς διαφοράς μαρτυρούσας μη επιμελημένην συντήρησιν και επίβλεψιν. 21.Ζ.δ.5 Λεωφορεία Περιοχής Πρωτεύουσας 6.Φωτισμός εσωτερικός-Κώδωνες σημάνσεως. Μικροφωνική εγκατάστασις. Ελέγχεται η καλή λειτουργία απάντων των φωτιστικών σημείων του εσωτερικού λεωφορείου, άτινα δέον όπως παρέχουν άπλετον φωτισμόν, καθώς και η λειτουργία των κωδώνων σημάνσεως και της μικροφωνικής εγκαταστάσεως. 7.Υαλοκαθαριστήρες-Σάλπιγξ-Πίναξ οργάνωνΚάτοπτρα. Ελέγχεται η καλή λειτουργία των υαλοκαθαριστήρων, της σάλπιγγος, απάντων των ενδεικτικών οργάνων του πίνακος του αυτ/του, ως και η ύπαρξις των απαραιτήτων κατόπτρων. 8.Σύστημα εξωτερικού φωτισμού και οπτικής σημάνσεως. Εξετάζεται η καλή λειτουργία των φώτων θέσεως και πορείας του λεωφορείου, των προβολέων (μετά του ειδικού οργάνου ελέγχου των προβολέων – οσάκις τούτο καθίσταται εφικτόν), των δεικτών αλλαγής κατευθύνσεως των οποίων η αφή δέον να γίνεται ορατή από αποστάσεως τουλάχιστον 20μ. των φώτων σταθμεύσεως, προειδοποιητικών πεδήσεως (STOP), των ενδεικτικών του όγκου, του φανού φωτισμού της πινακίδος κυκλοφορίας, ως και των φωτεινών εν γένει πινακίδων των ενδεικτικών διαδρομής. Ωσαύτως ελέγχεται η ύπαρξις ανακλαστήρων ερυθρού φωτός επί της οπισθίας όψεως του αμαξώματος. 9.Σύστημα διευθύνσεως. Ελέγχεται γενικώς η καλή κατάστασις και λειτουργία του πηδαλίου, των αρθρώσεων των πείρων και των δακτυλίων των ακραξονίων και των ενσφαίρων τριβέων (ρουλεμάν) των τροχών. 10.Σύστημα αναρτήσεως-Κεντρικός άξων. Το σύστημα αναρτήσεως (ελαστήρια, πείροι, κοχλίαι, μπρακέτα, αποσβεστήρες κραδασμών) ως κα ιοι σταυροί και το πολύσφηνον του κεντρικού άξονος δέον να είναι εις καλήν κατάστασιν. Τα σωληνωτά τμήματα του κεντρικού άξονος μεταδόσεως της κινήσεως να μην έχουν ρωγμάς ή συγκολλήσεις ρωγμών και να προστατεύωνται έναντι πτώσεως εν περιπτώσει θραύσεώς των εν πορεία (ύπαρξις φουρκέττας). 11.Σύστημα πεδήσεως. Ελέγχεται η αποτελεσματικότης της χειροκινήτου τροχοπέδης, της ποδοκινήτου τοιαύτης, ως και η καλή κατάστασις των σωληνώσεων εν γένει. Δια της συσκευής ελέγχου τροχοπεδήσεως διαπιστούται, η επιτυγχανομένη επιβράδυνσις του οχήματος τη επενεργεία του συστήματος πεδήσεως, οσάκις τούτο κρίνεται αναγκαίον. Εις περιπτώσεις συστημάτων πεδήσεως λειτουργούντων δια πεπιεσμένου αέρος δέον όπως ελέγχηται επιπροσθέτως. α)Η πτώσις της πιέσεως εις το αεροφυλάκειον μετά τρεις πλήρεις πεδήσεις και εις στιγμήν καθ’ ην δεν λειτουργεί ο κινητήρ, η δε πίεσις είναι 5,0 ατμ. Η ως άνω πτώσις της πιέσεως δεν πρέπει να υπερβαίνη την 1 ατμ. β)Η ύπαρξις και λειτουργία φωτεινής ή ηχητικής σηματοδοτήσεως προειδοποιούσης δια την πτώσιν της πιέσεως εις το αεροφυλάκειον κάτω της επιτρεπτής. 12.Ελαστικά επίσωτρα. Ταύτα δέον να είναι εν καλή καταστάσει, εξωτερικώς να μην έχουν ουδεμίαν σχισμήν εξικνουμένην εις βάθος μέχρι του πλέγματος των λινών και το βάθος των αντιολισθητικών χαραγών του πέλαμτος των ελαστικών να μην είναι μικρότερον των δύο χιλιοστομέτρων. 13.Κινητήρ-Καυσαέραι. Ο κινητήρ δέον όπως λειτουργή ομαλώς άνευ ενοχλητικών θορύβων ή κραδασμών μεταδιδομένων εις το αμάξωμα, να μη παρουσιάζη διαρροάς λιπαντικών και να μην εκπέμπη κατά την λειτουργίαν του καυσαέρια περιέχοντα προϊόντα ατελούς καύσεως ή μέλανα τοιαύτα εις ανεπίτρεπτον βαθμόν. Δια τον ως άνω έλεγχον θα χρησιμοποιούνται και αι συσκευαί ελέγχου καυσαερίων των πετρελαιοκινήτων οχημάτων. 14.Κιβώτιον ταχυτήτων. Τούτο δέον όπως μη παρουσιάζη δυσχερείας εις τας αλλαγάς ταχυτήτων, θορύβους ή διαρροάς λιπαντικού. ΚΕΦΑΛΑΙΟΝ Β΄ Γενικά Πέραν των ανωτέρω δέον όπως ελέγχηται η ταυτότης του αυτ/του (τύπος και αριθμός πλαισίου και κινητήρος) η απόστασις των αξόνων, ο εμπρόσθιος και οπίσθιος πρόβολος και γενικώς εάν το επιθεωρούμενον όχημα έχει υποστή ή ου μεταβολάς εν συγκρίσει προς το εγκεκριμένον υπό της Υπηρεσίας σχέδιον του τύπου του λεωφορείου. ΚΕΦΑΛΑΙΟΝ Γ΄ Συχνότης διενεργείας τεχνικού ελέγχου κλπ. 1.Ο δια της παρούσης οριζόμενος περιοδικός κατ’ έτος έλεγχος των λεωφορείων του ΕΚΤΕΛ διενεργείται υπό της Δ/νσεως Συγκοινωνιών Αττικής (Κλιμάκιον Δ.Σ.) ως κάτωθι: α)Δια τας περιπτώσεις επιθεωρήσεως λεωφορείων δι’ α έχει παρέλθει δεκαετία από της ημερομηνίας εκδόσεως της πρώτης αδείας κυκλοφορίας των ως καινουργών ή από 1ης Ιανουαρίου του έτους κατασκευής των, εφ’ όσον ετέθησαν εις κυκλοφορίαν ως μεταχειρισμένα, άμα τη λήξει της δεκαετίας και εφ’ εξής μετά την υποβολήν υπό των ενδιαφερομένων υπευθύνου δηλώσεως κατά τας διατάξεις του Ν.Δ. 105/69 διπλωματούχου Μηχανικού- Μηχανολόγου ή πτυχιούχου Υπομηχανικού-Μηχανολόγου, εις ην θα δηλούται, ότι ούτος ήλεγξεν το σύστημα διευθύνσεως και το σύστημα πεδήσεως και ειδικώτερον την κεντρικήν αντλίαν, τους κυλινδρίσκους πεδήσεως των τροχών και τα θερμουίτ και τας σωληνώσεις του συστήματος πεδήσεως, εις συνεργείον εξωπλισμένον δια των απαραιτήτων οργάνων ελέγχου του συστήματος Διευθύνσεως, ει δυνατόν δε και συγκροτήματος ελέγχου της αποτελεσματικότητος του συστήματος πεδήσεως, ευρών ταύτα ως και τα λοιπά στοιχεία του αυτ/του εις καλήν κατάστασιν. Ωσαύτως θα δηλούται κατά την αυτήν διαδικασίαν του Ν.Δ/τος 105/69 ότι ηλέγχθη ο κινητήρ και ευρέθη έχων συμπίεσιν ουχί κατωτέραν του 80% της τοιαύτης της υπό του κατασκευαστού δια καινουργή κινητήρα προβλεπομένης. β)Δια τας περιπτώσεις επιθεωρήσεως λεωφορείων, δι’ α δεν έχει παρέλθει δεκαετία, κατόπιν υποβολής υπό των ενδιαφερομένων υπευθύνου δηλώσεως κατά τας διατάξεις του Ν.Δ. 105/69 πτυχιούχου μηχανοτεχνίτου διατηρούντος συνεργείον επισκευής αυτ/των και λειτουργούντος νομίμως, εις ην θα δηλούται, ότι ήλεγξεν το σύστημα διευθύνσεως του οχήματος εις Συνεργείον εξωπλισμένον δια των απαραιτήτων ειδικών οργάνων ελέγχου του συστήματος τούτου, το σύστημα πεδήσεως ως και τα λοιπά σοτιχεία του αυτ/του, ευρών ταύτα εις καλήν κατάστασιν. 2.Εις τας περιπτώσεις προσκομίσεως προς τακτικήν επιθεώρησιν οχήματος συμφώνως προς τας διατάξεις της παρούσης, πλην της κατά τα ανωτέρω υπευθύνου δηλώσεως του Τεχνικού (Μηχανολόγου ή Υπομηχανικού ή Μηχανοτεχνίτου κατά περίπτωσιν), θα υποβάλλεται κα ιτοιαύτη κατά τας διατάξεις του       Ν.Δ. 105/69       του     ή των           ιδιοκτητών (Αντί των σελ. 350,805 – 350,814(α) Σελ. 350,805(α) Τεύχος 540-Σελ. 87 Λεωφορεία Περιοχής Πρωτεύουσας 21.Ζ.δ.5 του οχήματος, εις ην θα δηλούται ότι ούτοι προέβησαν εις επιμελή συντήρησιν και έλεγχον του οχήματός των, εις συνεργείον επισκευής αυτ/των λειτουργούντος νομίμως. ΚΕΦΑΛΑΙΟΝ Δ΄ Καταχώρησις αποτελεσμάτων επιθεωρήσεως. 1.Δι’ έκαστον επιθεωρούμενον λεωφορείον και εφ’ όσον ήθελε κριθή τούτο κατάλληλον δια την περαιτέρω κυκλοφορίαν του θα χορηγήται σημείωμα καταλληλότητος, και θα καταχωρήται σχετική ένδειξις περί της καταλληλότητος και επί του πρακτικού επιθεωρήσεως. Το σημείωμα καταλληλότητος και το πρακτικόν θα υπογράφωνται και υπό του προϊσταμένου της Υπηρεσίας. 2.Εις περίπτωσιν, καθ’ ην κατά τον έλεγχον ήθελον διαπιστωθή ελλείψεις, θα εφαρμόζωνται τα κάτωθι: α)Εάν αι ελλείψεις αναφέρωνται εις αντικείμενα σχέσιν έχοντα με την ασφαλή κυκλοφορίαν του οχήματος, δηλαδή εις τα συστήματα διευθύνσεως, εμπρόσθιον σύστημα, σύστημα πεδήσεως, σύστημα αναρτήσεως, τα ελαστικά επίσωτρα, το πλαίσιον, τον φωτισμόν, τα εκπεμπόμενα καυσαέρια, ως και εις έτερα στοιχεία του αυτοκινήτου, δυνάμενα να θέσουν εν κινδύνω την ασφαλή αυτού κυκλοφορίαν, θα αφαιρούνται αμέσως κατά τον έλεγχον η άδεια και αι κρατικαί πινακίδες κυκλοφορίας του οχήματος, αύται δε θα αποδίδωνται μόνον κατόπιν διαπιστώσεως της άρσεως των ελλείψεων εντός ευλόγου προθεσμίας. β)Εάν αι ελλείψεις αναφέρωνται εις αντικείμενα εμφανίσεως του αυτ/του και ανέσεως των επιβατών και ιδία εν περιπτώσει κακού χρωματισμού, κακής επενδύσεως καθισμάτων και δαπέδου, θα χορηγήται εύλογος προθεσμία προς άρσιν αυτών. Εις την προκειμένην περίπτωσιν θα χορηγήται αντίγραφον του πρακτικού επιθεωρήσεως εφ’ ου θα τίθεται σφραγίς με την ένδειξιν «κυκλοφορεί προσωρινώς μέχρι ………………….197….» και θα ενημερούται εγγράφως η αρμοδία Αστυνομική Αρχή ίνα προβαίνη εις την αφαίρεσιν της αδείας κυκλοφορίας και των Κρατικών πινακίδων εν περιπτώσει μη εφοδιασμού του λεωφορείου δια σημειώματος καταλληλότητος μετά την λήξιν της ταχθείσης προθεσμίας. 3.άπασαι αι εν τω παρόντι κεφαλαίω αναφερόμεναι ενδείξεις, θα καταχωρώνται και εις το «Μητρώον περιοδικού Τεχνικού Ελέγχου» το οποίον θα τηρήται ευθύνη του Προϊσταμένου εκάστης Υπηρεσίας προς ανελλιπή παρακολούθησιν από απόψεως τεχνικού ελέγχου των λεωφορείων του ΕΚΤΕΛ. 4.Αι υπό των εδαφίων α΄ και β΄ της παραγράφου 2 του παρόντος προβλεπόμεναι προθεσμίαι, επιφυλλασομένων των διατάξεων της παραγράφου 1 του άρθρου 3 του Ν.Δ. 485/74, παρέχονται υπό του Προϊσταμένου της Υπηρεσίας μετ’ εκτίμησιν του απαιτηθησομένου δια την άρσιν των ελλείψεων χρονικού διαστήματος. Σελ. 350,806(α) Τεύχος 540-Σελ. 88 5.Το πρόγραμμα προσαγωγής των λεωφορείων προς επιθεώρησιν θα καθορίζηται υπό του Προϊσταμένου της Δ/νσεως Συγκοινωνιών Αττικής (Κλιμάκιον Δ.Σ.) εις τρόπον ώστε να μη δημιουργώνται δυσχέρειαι εις την εκτέλεσιν των δρομολογίων και την εξυπηρέτησιν του επιβατικού κοινού. 6.Ο Προϊστάμενος της ανωτέρω Υπηρεσίας δύναται και ενδιαμέσως των δια της παρούσης καθοριζομένων τακτών επιθεωρήσεων να ενεργή δια την έκτακτον επιθεώρησιν παντός λεωφορείου οσάκις κρίνει ότι υφίστανται λόγοι προς τούτο. Επίσης αι οικείαι Αστυνομικαί Αρχαί και ο ΟΕΑΣ δύνανται να προτείνουν την έκτακτον επιθεώρησιν παντός οχήματος παρά των αρμοδίων Υπηρεσιών του ΥΠΜΕ, εάν υφίσταται αποχρών λόγος προς τούτο. Το ΕΚΤΕΛ υποχρεούται όπως μη προβαίνη εις την δρομολόγησιν λεωφορείων τα οποία δεν έχουν υποστή τον υπό της παρούσης αποφάσεως προβλεπόμενον έλεγχον. ΚΕΦΑΛΑΙΟΝ Ε΄ 1.Οίκοθεν νοείται ότι ο υπό της Υπηρεσίας διενεργούμενος κατά τα ανωτέρω, τεχνικός έλεγχος συνίσταται εις την εποπτικήν επιθεώρησιν των ορατών στοιχείων των διαφόρων συστημάτων και εξαρτημάτων των αυτοκινήτων, ως τούτο ευρίσκεται συγκεκροτημένον και τους, δια των εις διάθεσίν των συσκευών, προβλεπομένους ελέγχους, προς διαπίστωσιν της καλής λειτουργίας των συστημάτων τούτων. 2.Πέραν των ανωτέρω ελέγχων ο οδηγός και ιδοκτήτης του αυτοκινήτου υποχρεούται να βεβαιούται ανελλιπώς περί της καλής καταστάσεως του αυτοκινήτου, όντες αμφότεροι αποκλειστικώς υπεύθυνοι δια την ασφαλή κυκοφορίαν αυτού, συμφώνως προς τας διατάξεις των άρθρων 14 του Ν. 4841/30 και του άρθρου 23 του από 22/29.1.31 Π. Δ/τος. 3.Ο δια της παρούσης καθοριζόμενος τρόπος ελέγχου των οχημάτων δια της χρησιμοποιήσεως του εξοπλισμού των εγκαταστάσεων ιδιωτικών φορέων θα ισχύση μέχρι της εν τω προγράμματι δράσεως του Υπουργείου προβλεπομένης ιδρύσεως σταθμών ελέγχου αυτοκινήτων. 4.Η υπ’ αριθ. ΣΤ/20269/73 απόφασις δεν έχει εφαρμογήν δια τα λεωφορεία του ΕΚΤΕΛ. 5.Εις ας περιπτώσεις λεωφορεία του ΕΚΤΕΛ έχουν υποστή τεχνικόν έλεγχον και κριθή κατάλληλα προς περαιτέρω κυκλοφορίαν κατ’ εφαρμογήν της ως άνω αποφάσεως, ταύτα θα επιθεωρηθούν συμφώνως προς τας διατάξεις της παρούσης μετά την λήξιν της ισχύος του χορηγηθέντος σημειώματος καταλληλότητος. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. Άμα τη ενάρξει της ισχύος της παρούσης τα περί ων αύτη αυτοκίνητα θα επιθεωρηθώσιν κατά προτεραιότητα, συμφώνως προς τα δια της παρούσης καθοριζόμενα και επί τη βάσει προγράμματος καταρτισθησομένου υπό του Προϊσταμένου της αρμοδίας ως άνω Υπηρεσίας. 21.Ζ.δ.5 Λεωφορεία Περιοχής Πρωτεύουσας 